पाँच हज़ार से दस हज़ार रुपया के बीच के कुछ चुनिंदा स्मार्टफोन
पछिला दु सप्ताह देश में स्मार्टफोन खरीदे अवुरी बेचेवाला, दुनो लोग खातिर बहुत निमन रहल। पछिला 15 दिन में देश के अधिकांश फोन निर्माता सस्ता दाम में स्मार्टफोन लॉंच कईले।
सबसे निमन बात इ बा कि, ए कूल्ही फोन के दाम त कम बडले बा, संगही एकनी के फीचर अवुरी हार्डवेयर भी दमदार बाटे। चली अयीसने कुछ फोन के बारे में जानल जाए –
माइक्रोमैक्स युनाइट A092 - दाम मात्र 6,490 रुपया
युनाइट A092 एंड्राइड 4.3 जेली बीन आधारित फोन हटे, जबकि एकरा में 8GB के इंटरनल मेमोरी बा। 21 गो भारतीय भाषा के सपोर्ट के संगे एकरा में 4 इंच के स्क्रीन बा जेकरा से 800x480 पिक्सेल के रिजॉल्यूशन अवरू 16M के कलर डिस्प्ले मिलेला ला।
फोन के इंजन, माने प्रॉसेसर, एकरा में 1.2GHz क्वॉड कोर प्रॉसेसर लागल बा। संगही 1GB रैम, 5MP कैमरा अवुरी VGA फ्रंट कैमरा बाटे।
कार्बन टाईटेनिअम एस1 प्लस - दाम मात्र 5,749 रुपया
कार्बन टाईटेनिअम एस1 प्लस में चार इंच के डिस्प्ले से 480X800 पिक्सेल के रिजॉल्यूशन मिलेला। 1.2GHz क्वॉड कोर प्रॉसेसर वाला ए फोन में 1GB रैम अवुरी 4GB के इंटरनल मेमोरी बाटे।
डबल सिम (3G + 2G) आधारित ए फोन में एंड्राइड 4.3 जेली बीन ऑपरेटिंग सिस्टम बा जेकरा के चलावे खातिर 1500 mAh के बैटरी दिहल गईल बा।
माइक्रोमैक्स कैनवस बीट ए114आर - दाम मात्र 9,499 रुपया
माइक्रोमैक्स कैनवस A114R के 5 इंच वाली आईपीएस एलसीडी कैपेसिटिव टचस्क्रीन डिस्प्ले से 540 x 960 पिक्सेल रिजॉल्यूशन मिलेला। एकरा में 1.2GHz क्वैड कोर प्रॉसेसर अवुरी 1 GB लागल बाटे।
एंड्राइड 4.2.2 जेली बीन आधारित ए स्मार्टफोन में मुख्य कैमरा 8 MP के बा जेकरा संगे ऑटो फोकस अवरू डबल LED फ्लैश भी दिहल बाटे। एकरा अलावे फ्रंट कैमरा भी 2MP के बाटे।
फोन में 4 GB के इंटरनल मेमोरी, ब्लूटूथ, वाईफाई, जीपीएस, 3G, अवुरी डबल सिम सपोर्ट भी बाटे। कंपनी के दावा बा की फोन के 1900 mAh बैटरी आपके 5 घंटा के टॉक टाइम अवुरी 150 घंटा के स्टैंड बाइ टाइम दिही।
जोलो क्यू600एस - दाम मात्र 7,499 रुपया
जोलो क्यू600एस एंड्रॉयड 4.4 किटकैट आधारित स्मार्टफोन हटे। फोन में 960x540 पिक्सल रिजॉल्यूशन वाला 4.5 इंच के आईपीएस डिस्प्लेस बा, फोन में डबल सिम सपोर्ट के संगे 1.2GHz क्वैड कोर प्रॉसेसर के उपयोग कईल गईल बा।
जोलो क्यू600एस में 1GB रैम के संगे 4GB के इंटरनल मैमोरी बा जेकरा के माइक्रोएसडी कार्ड के मदद से 64GB तक बढ़ावल जा सकता। फोन में फोटोग्राफी खातिर ऑटोफोकस के संगे 5.0MP के पीछे वाला कैमरा अवरू वीडियो कॉलिंग के सुविधा खातिर आगे VGA कैमरा मौजूद बा।
पावर बैकअप खातिर फोन में 2,000 mAh के बैटरी देवल गईल बा जवन कि, कंपनी के अनुसार 2G प 11 घंटा के टॉक टाइम अवरू 449 घंटा के स्टैंडबाई टाइम देवे में सक्षम बिया।
इंटेक्स एक्वा i5 - दाम मात्र 6,850 रुपया
इंटेक्स एक्वा i5 एंड्रॉयड 4.2 जेली बीन प आधारित स्मार्टफोन हटे। फोन में 654x480 पिक्सल रिजॉल्यूशन वाला 4.5 इंच के डिस्प्लेस बा, फोन में डबल सिम सपोर्ट के संगे 1.2GHz क्वैड कोर प्रॉसेसर के उपयोग कईल गईल बा।
इंटेक्स एक्वा i5 में 1GB रैम के संगे 4GB के इंटरनल मैमोरी बाटे। फोन के पछिला कैमरा LED फ्लैश के संगे 8.0MP के बाटे त आगे के कैमरा 2MP के बा।
पावर बैकअप खातिर फोन में 1500 mAh के बैटरी देवल गईल बा जवन कि, कंपनी के अनुसार 5घंटा के टॉक टाइम देवे में सक्षम बिया।
hin_Deva bho_Deva bho_Deva bho_Deva bho_Deva bho_Deva hin_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva